**TKO SAM JA?**

Bože moj, bože! Kako je danas sve čudno! A još jučer stvari su tekle kao obično! Da se možda nisam noću ja promijenila? Čekaj da promislim: jesam li bila ista kad sam se jutros ustala? Ako pravo razmislim, malo se sjećam da mi je bilo nekako drugačije. Ali ako nisam ista, sljedeće je pitanje: Tko sam zaboga onda? Eto, to ti je zagonetka! I stala je redom razmišljati o poznatoj djeci, njezinih godina, da vidi nije li se možda pretvorila u koje od njih. — Sigurno nisam Ada — rekla je, - njezina kosa ima jako duge kovrčice, a moja uopće nije kovrčava; isto tako znam da ne mogu biti Mabel, jer ja znam svašta a ona pih!, malo pa ništa! Osim toga, ona je ona, a ja sam ja, ajao, bože, kakoje to zagonetno!

Razgovori s ogledalom

Alisa u zemlji čudesa

Lewis Carrol